ΚΑΝΟΝΙΣΜΟΣ (ΕΚ) αριθ. 1997/97 ΤΗΣ ΕΠΙΤΡΟΠΗΣ της 14ης Οκτωβρίου 1997 για τροποποίηση του κανονισμού (ΕΚ) αριθ. 1854/96 για τον καθορισμό πίνακα μεθόδων αναφοράς που πρέπει να χρησιμοποιούνται για την ανάλυση και ποιοτική αξιολόγηση του γάλακτος και των γαλακτοκομικών προϊόντων στο πλαίσιο της κοινής οργάνωσης αγοράς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, για την κοινή οργάνωση αγοράς του γάλακτος και των γαλακτοκομικών προϊόντων (1), όπως τροποποιήθηκε από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6, το άρθρο 7 παράγραφος 5, το άρθρο 8 παράγραφος 4, το άρθρο 9 παράγραφος 3, τα άρθρα 10, 11, 12, 13 παράγραφος 3, το άρθρο 16 παράγραφοι 1 και 4 και το άρθρο 17 παράγραφος 14,

Εκτιμώντας:

ότι το άρθρο 2 παράγραφος 1 του κανονισμού (ΕΚ) αριθ. 2721/95 της Επιτροπής, της 24ης Νοεμβρίου 1995, περί θεσπίσεως κανόνων για την εφαρμογή των συνήθων μεθόδων και των μεθόδων αναφοράς για την ανάλυση και την ποιοτική αξιολόγηση του γάλακτος και των γαλακτοκομικών προϊόντων στο πλαίσιο της οργάνωσης κοινής αγοράς (3), προσδιορίζει ότι, πριν από την 1η Απριλίου κάθε έτους, πρέπει να καταρτιστεί ένας κατάλογος των μεθόδων αναφοράς που εφαρμόζονται για τις αναλύσεις που αναφέρονται στο άρθρο 1 του εν λόγω κανονισμού 7 ότι με τον κανονισμό (ΕΚ) αριθ. 1854/96 της Επιτροπής (4) θεσπίστηκε ένας πρώτος κατάλογος 7 ότι ο κατάλογος αυτός ενημερώθηκε με ισχύ από την 1η Απριλίου 1997 με τον κανονισμό (ΕΚ) αριθ. 658/97 της Επιτροπής (5), ο οποίος αντικατέστησε το παράρτημα του κανονισμού (ΕΚ) αριθ. 1854/96 7 ότι διαπιστώθηκε ότι το παράρτημα αυτό περιλαμβάνει ορισμένα λάθη τα οποία πρέπει να διορθωθούν 7 ότι παραλείπονται αναφορές σε ορισμένους κανονισμούς και προϊόντα και θα πρέπει τώρα να προστεθούν 7 ότι πρέπει να διασαφηνιστούν οι λεπτομέρειες ορισμένων μεθόδων αναφοράς 7 ότι, λόγω του αριθμού και του χαρακτήρα των διορθώσεων και των προσθηκών, είναι προτιμότερο, για λόγους σαφήνειας και ασφάλειας δικαίου, να αντικατασταθεί όλο το παράρτημα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1854/96 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

(3) ΕΕ L 283 της 25. 11. 1995, σ. 7.

(4) ΕΕ L 246 της 27. 9. 1996, σ. 5.

(5) ΕΕ L 100 της 17. 4. 1997, σ. 14.

ΠΑΡΑΡΤΗΜΑ

ΠΙΝΑΚΑΣ ΜΕΘΟΔΩΝ ΑΝΑΦΟΡΑΣ ΣΥΜΦΩΝΑ ΜΕ ΤΟΝ ΚΑΝΟΝΙΣΜΟ (ΕΚ) αριθ. 2721/95

Ευρετήριο:

Ελάχ. = ελάχιστο, Μέγ. = μέγιστο, Παράρτημα = παράρτημα του αναφερόμενου κανονισμού, ΣΥΑΛ = στερεό υπόλειμμα χωρίς λίπος, ΕΛΟ = ελεύθερα λιπαρά οξέα, ΑΥ = αριθμός υπεροξειδίου, Ε = εμφάνιση, Γ = γεύση, Σ = σύσταση, ΣΑΒ = συνολικός αριθμός βακτηριδίων, Therm. = αριθμός θερμόφιλων βακτηριδίων, ΚΜ = κράτος μέλος, IDF = διεθνής γαλακτομική ομοσπονδία, ISO = διεθνής οργανισμός τυποποίησης, IUPAC = διεθνής ένωση καθαρής και εφηρμοσμένης χημείας, ADPI = αμερικανικό ινστιτούτο γαλακτομικών, ΖΣΓ = ζαχαρούχο συμπυκνωμένο γάλα, ΣΓΚ = συμπυκνωμένο γάλα ή κρέμα, ΣΥΑΛγαλ. = στερεό υπόλειμμα χωρίς λίπος του γάλακτος, ΤΓ = τυρί τυρογάλακτος.

Μέρος Α

>ΘΕΣΗ ΠΗΝΑΚΑ>

Μέρος Β

Οι μέθοδοι αναφοράς που περιλαμβάνονται στο μέρος Β εφαρμόζονται στα προϊόντα που καλύπτονται από ένα εκ των κανονισμών που αναγράφονται στην πρώτη στήλη.

>ΘΕΣΗ ΠΗΝΑΚΑ>

Σημειώσεις στον πίνακα των μεθόδων αναφοράς της Ευρωπαϊκής Ένωσης

Σημείωση 1: Απομόνωση των λιπαρών ουσιών του γάλακτος όπως περιγράφεται στο πρότυπο IDF 6B:1989 (προστασία από το φως).

Σημείωση 2: Δεν έχει καθοριστεί μέθοδος αναφοράς.

Σημείωση 3: Προετοιμασία δειγμάτων σύμφωνα με το πρότυπο IDF 122C:1996 ή με το πρότυπο IDF 73A:1985.

Σημείωση 4: Επώαση επί 48 ώρες σε θερμοκρασία 55 °C. Πρέπει να λαμβάνονται μέτρα για να μην ξηραίνεται το θρεπτικό υλικό.

Σημείωση 5: % ΣΥΑΛ = % Συνολ. στερ. - % Λίπος.

Σημείωση 6: Το βούτυρο πρέπει να κατατάσσεται στην εθνική κατηγορία ποιότητας του κράτους μέλους παραγωγής που προβλέπεται στο παράρτημα ΙΙ του κανονισμού (ΕΚ) αριθ. 454/95 της Επιτροπής.

Σημείωση 7: Οδηγία 84/4/ΕΟΚ της Επιτροπής (ΕΕ L 15 της 18. 1. 1984, σ. 28).

Σημείωση 8: Κανονισμός (ΕΚ) αριθ. 1758/94 της Επιτροπής (ΕΕ L 183 της 19. 7. 1994, σ. 14).

Σημείωση 9: Οδηγία 78/633/ΕΟΚ της Επιτροπής (ΕΕ L 206 της 29. 7. 1978, σ. 43).